ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

15 ΝΟΕΜΒΡΙΟΥ 1989 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

698 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτου στον Πύργο Λιβανατών Ν, 
Φθιώτιδος, για λόγους αρχαιολογικούς. 1 

ΑΝΑΚΟΙΝΩΣΕΙΣ 

Γνωστοποίηση Παρακατάθεσης για την απαλλοτρίωση έκτασης 
στην περιοχή Ασπρογείων Κοινότητας Βέσσης Νομού Χίου . . 2 
Γνωστοποίηση Παρακατάθεσης αποζημίωσης ακινήτου που ανα¬ 
γκαστικά απαλλοτριώθηκε στην περιοχή του Δήμου Αργυρούπο- 


λης.. 3 

Γνωστοποίηση Παρακατάθεσης αποζημίωσης ακινήτου που ανα¬ 
γκαστικά απαλλοτριώθηκε στην περιοχή Δήμου Αργυρούπο- 
λης . 4 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου Ναύπακτού . 5 


Χαρακτηρισμός ως διατηρητέου του κτιρίου που βρίσκεται στην γω¬ 
νία των οδών Αιόλου και Αλκυόνης του Δήμου Παλαιού Φαλή¬ 
ρου (Ν. Αττικής) και καθορισμός ειδικών όρων και περιορισμών 


δόμησης. 6 

Τροποποίηση του ρυμοτομικού σχεδίου Αθηνών .. 7 

Χαρακτηρισμός ως διατηρητέου του κτιρίου που βρίσκεται στον πα¬ 
ραδοσιακό οικισμό Καρίταινα του Νομού Αρκαδίας. 8 

Χαρακτηρισμός ως διατηρητέου του κτιρίου που βρίσκεται στον οι¬ 
κισμό Κατωχωρίου του Νομού Μαγνησίας. 9 

Τροποποίηση του ρυμοτομικού σχεδίου Πειραιώς στην περιοχή Κα- 

στέλλας .10 

Χαρακτηρισμός ως διατηρητέου του κτιρίου που βρίσκεται επί της 
οδού Καπλανών 3,3Α στην Αθήνα και καθορισμός ειδικών όρων 
και περιορισμών δόμησης.11 


Τροποποίηση του ρυμοτομικού σχεδίου Πειραιά (Ν. Αττικής) ... 12 
Τροποποίηση του ρυμοτομικού σχεδίου Αθήνας στο Ο.Τ. 49 της πε¬ 
ριοχής 47 με μείωση της απότμησης στην συμβολή των οδών 


Ραυτοπούλου και Σουλιωτών. 13 

Αναστολή για έξι (6) μήνες χορήγησης οικοδομικών αδειών σε 
τμήμα του Ο.Τ. 17 Ν. Χαλκηδόνας Αττικής επί των οδών Κύ¬ 
πρου, Δωδεκανήσου, Παλιολόγου και Μακρυγιάννη.14 

Αναστολή για έξι (6) μήνες χορήγησης οικοδομικών αδειών σε 
τμήμα των Ο.Τ. 22 και 13 του εγκεκριμένου σχεδίου Γαλατσίου 

Αττικής. ν..... 15 

Αναστολή για έξι (6) μήνες έκδοσης οικοδομικών αδειών στο Ο.Τ. 

37 μεταξύ των οδών Ελ. Βενιζέλου Πρωτοπαπαδάκη Κυπαρισ¬ 
σίας Ανοίξεως και Ζήρας του εγκεκριμένου σχεδίου Γαλατσίου 
Αττικής.16 


Παράταση αναστολής έκδοσης οικοδομικών αδειών κτιρίων επαγ¬ 
γελματικής στέγης για 1 (ένα) μήνα στο Δ.Ν. Ψυχικού Αν. Αττι¬ 
κής .·17 

Αναστολή χορήγησης οικ. αδειών στην περιοχή του εγκ. ρυμ. σχε¬ 
δίου και της τουριστικής ζώνης του Δήμου Βουλιαγμένης Πει¬ 
ραιά . 18 

ΑΝΑΚΟΙΝΩΣΕΙΣ 

Ειδοποίηση της γενομένης παρακαταθέσεως προσωρινής αποζημι- 
ώσεως λόγω προσκυρώσεως οικοπεδικής εκτάσεως, κείμενης εν 
Εδέσση και επί των οδών Πάροδος Δράμας αριθ. 7 .19 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 6649/172/89 απόφαση του Νομάρχη 
Ανατ. Αττικής. 20 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Γ. Φ311/318 ' (1) 

Αναγκαστική απαλλοτρίωση ακινήτου στον Πύργο Λιβανατών Ν. Φθι¬ 
ώτιδος, για λόγους αρχαιολογικούς. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του Ν.Δ. 797/1971 «περί αναγκαστικών απαλλο¬ 
τριώσεων* (ΦΕΚ 1/Α/1971), σε συνδυασμό με τις διατάξεις του 139/ 
1971 Β.Δ/τος «περί αρμοδιότητας των Νομαρχών προς κύρυξη ανα¬ 
γκαστικών τινων απαλλοτριώσεων, (ΦΕΚ 49/Α/1971). 

2. Τις διατάξεις του Κ.Ν. 5351/1932 «περί αρχαιοτήτων και του 
Ν. ΒΡΞΖ/1893 «περί αναγκαστικής απαλλοτρίωσης ακινήτων προς 
συντήρηση ή ανεύρεση αρχαιοτήτων». 

3. Το Φ.35/44020/6.10.1989 έγγραφο του Υπουργείου Πολιτι¬ 
σμού (Τμήμα Απαλλοτριώσεων) με το οποίο προτάθηκε η κήρυξη της 
υπόψη αναγκαστικής απαλλοτρίωσης, αποφασίζουμε: 

Κηρύσσουμε την αναγκαστική απαλλοτρίωση ακινήτου για αρχαιο¬ 
λογικούς λόγους και ειδικότερα για την προστασία, συντήρηση και ανά¬ 
δειξη των σημανπκώτατων αρχαίων που βρίσκονται σ’ αυτό ήτοι αρ¬ 
χαίου τοίχους της Ακροπόλεως, Ρωμαϊκών οικοδομημάτων, μυκηναϊ¬ 
κής εποχής οικοδομημάτων καθώς και την προστασία, συντήρηση και 
ανάδειξη του αρχαιολογικού χώρου «Πύργου» στις Λιβανάτες, μέσα 
στον οποίο βρίσκεται και ο οποίος ταυτίζεται με τον αρχαίο Κύνο, πόλης 
επίνειο των οπουντίων Λοκρών, που έχει έκταση 5.971 μ2 και φαίνεται 
με τα στοιχεία 1, 2,3, 4, 5, 6, 7, 8,9,10,11,12,13,14,1 στο κτη- 
ματολογικό διάγραμμα και τον επ’ αυτού κτηματολογικό πίνακα του Ν. 
Βλάχου θεωρημένο την 15.3.1989 από τον Διευθυντή Αποτυπώσεων 
και συντηρήσεως Κτιρίων του ΤΑΠΑ με κλίμακα 1:1500. 

Στην έκταση που απαλλοτριώνεται προβάλλει δικαιώματα κυριότη¬ 
τας η Ασημίνα Μαυρομιχελάκη. 

Η απαλλοτρίωση κηρύσσεται υπέρ του Δημοσίου και με δαπάνη του 
Ταμείου Αρχαιολογικών Πόρων και Απαλλοτριώσεων. 


























ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Η απόφαση αιπή να δημοσιευθεί στην Εφημερίδα της Κυβερνήσεως. 
Λαμία, 7 Νοεμβρίου 1989 
Ο Νομάρχης 

ΘΕΟΔ. ΓΕΩΡΓΑΚΟΠΟΪΛΟΣ 

-φ- 

ΑΝΑΚΟΙΝΩΣΕΙΣ 

Αριθ. Φ.913.3/21/ψ/9539 Σ.1638 (2) 

Γνωστοποίηση Παρακατάθεσης για την απαλλοτρίωση έκτασης στην 
περιοχή Ασπρογείων Κοινότητας Βέσσης Νομού Χίου. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

Το Νομοθετικό Διάταγμα 797/71 «περί Αναγκαστικών Απαλλοτρι¬ 
ώσεων», γνωστοποιεί σε όσους διεκδικούν δικαιώματα κυριότητας κα¬ 
θώς και .στους τυχόν ενυπόθηκους δανειστές και τρίτους γενικά διεκδι¬ 
κητές πάνω στην έκταση 609 μ2 που απαλλοτριώθηκε με την υπ’ αριθ. 
πρωτ. 2947/4.4.86 απόφαση Νομαρχούντος Διευθυντή Οικ. Εφορίας 
Χίου (ΦΕΚ 347/18.4.86 τ. Δ') για στρατιωτικές ανάγκες, στην πε¬ 
ριοχή Ασπρογείων Κοινότητας Βέσσης Νομού Χίου ότι η αποζημίωση 
που καθόρισε το Μονομελές Πρωτοδικείο Χίου με την υπ’ αριθ. 20/ 
9.5.88 απόφασή του για τα ακίνητα και τα υπερκείμενα αυτών όπως 
φαίνονται στο από 21.1.85 (Α.Κ. 1189/Α) Κτηματολογικό Διά¬ 
γραμμα και στον αντίστοιχο Κτηματολογικό Πίνακα της ΓΎΣ, που συ- 
ντάχθηκε σύμφωνα με το άρθρο 2 του Ν.Δ. 797/71 και θεωρήθηκε 
από τον Δκτή της ΓΥΣ Υπτγο Ηλία Κόνδη έχει κατατεθεί στο Ταμείο 
Παρακαταθηκών και Δανείων και έχει εκδοθεί το υπ’ αριθ. 484/ 
26.10.1989 Γραμμάτιο Σύστασης Παρακαταθήκης συνολικού ποσού 
δραχμών εκατόν τριάκοντα μιας χιλιάδων τριακοσίων πεντήκοντα 
«131.350». 

Η αποζημίωση αυτή θα καταβληθεί στους κατά το Νόμο δικαιού- 
χους. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 8 Νοεμβρίου 1989 

Ο ΥΠΟΥΡΓΟΣ 

ΘΕΟΔΩΡΟΣ ΝΤΕΓΙΑΝΝΗΣ 
-*- 

Αριθ. 77 (3) 

Γνωστοποίηση Παρακατάθεσης αποζημίωσης ακινήτου που αναγκα¬ 
στικά απαλλοτριώθηκε στην περιοχή του Δήμου Αργυρούπολης. 

Ο ΠΡΟΕΔΡΟΣ 

ΤΟΥ Β' ΚΡΑΤΙΚΟΥ ΠΑΙΔΙΚΟΥ ΣΤΑΘΜΟΥ ΑΡΓΥΡΟΥΠΟΛΗΣ 
Γνωστοποεί ότι: 

Ο Β" Κρατικός Παιδικός Σταθμός Αργυρούπολης, κατάθεσε στο 
Τ.Π. και Δανείων δρχ. 10.252.000 ως αποζημίωση του ακινήτου 21 
ΟΤ. 279, έκτασης 466 μ2, που βρίσκεται στην οδό Φλέμιγκ και με την 
αριθ. 3849/558/27.3.1987 απόφαση των Υπουργών Οικονομικών 
και Προνοίας (ΦΕΚ 396/Τ.Δ'/14.5.87) απαλλοτριώθηκε για την ανέ¬ 
γερση κτιρίου, στέγασης του Β' Κρατικού Παιδικού Σταθμού. 

Για την παρακατάθεση αυτής εκδόθηκε το αριθ. 480/25.10.1989 
γραμμάτιο σύστασης παρακαταθήκης. 

Ο υπολογισμός της αποζημίωσης έγινε την τιμή που καθόρισε η 
15/89 απόφαση του Μονομελούς Πρωτοδικείου Αθηνών. 

Αργυρούπολη, 8 Νοεμβρίου 1989 
Ο Πρόεδρος 

ΔΗΜ.ΑΣΗΜΟΠΟΥΛΟΣ 

-ψ- 

Αριθ, 76 (4) 

Γνωστοποίηση Παρακατάθεσης αποζημίωσης ακινήτου που αναγκα¬ 
στικά απαλλοτριώθηκε στην περιοχή Δήμου Αργυρούπολης. 

Ο ΠΡΟΕΔΡΟΣ 

ΤΟΥ Β' ΚΡΑΤΙΚΟΥ ΠΑΙΔΙΚΟΥ ΣΤΑΘΜΟΥ ΑΡΓΥΡΟΥΠΟΛΗΣ 
Γνωστοποεί ότι:. 

Ο Β' Κρατικός Παιδικός Σταθμός, κατέθεσε στο Τ.Π. και Δανείων 
δρχ. 9.548.000 ως αποζημίωση του ακινήτου 20 ΟΤ. 297, έκτασης 
434 μ2, που βρίσκεται στην οδό Φλέμιγκ και με την 3849/558/ 


27.3.1987 απόφαση των Υπουργών Οικονομικών και Προνοίας (ΦΕΚ 
396/Τ.Δ'/14.6.87) απαλλοτριώθηκε για την ανέγερση κτιρίου, στέ¬ 
γασης του Β' Κρατικού Παιδικού Σταθμού. 

Για την κατάθεση αυτής εκδόθηκε το αριθ. 481/25.10.1989 γραμ¬ 
μάτιο σύστασης παρακαταθήκης του Τ.Π. και Δανείων. 

Ο υπολογισμός της αποζημίωσης έγινε με την τιμή που καθόρισε η 
15/89 απόφαση του Μονομελούς Πρωτοδικείου Αθηνών. 

Αργυρούπολη, 6 Νοεμβρίου 1989 
Ο Πρόεδρος 

ΔΗΜ.ΑΣΗΜΟΠΟΥΛΟΣ 
-♦- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 72779/5594 (5) 

Τροποποίηση του ρυμοτομικού σχεδίου Ναυπάκτου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 70 του Ν.Δ/τος της 17.7.1923 
«περί σχεδίων πόλεων κ.λπ.» (Α' 228) όπως μεταγενέστερα τροποποιή¬ 
θηκαν και συμπληρώθηκαν. 

2. Τις διατάξεις των άρθρων 2, 3 και 7 του Ν. 1032/1980 «περί 
συστάσεως Υπουργείου Χωροταξίας Οικισμού και Περιβάλλοντος» (Α’ 
57). 

3. Τις διατάξεις του υπ’ αριθ. 842/1980 Π.Δ/τος «περί απλουστεύ- 
σεως της διαδικασίας κατά την έκδοσιν διοικητικών τινων πράξεων 
ατομικού χαρακτήρος κλπ. (Α' 208). 

4. Τις διατάξεις της παρ. 1 του άρθρου 23 του Ν. 1558/1985 «Κυ¬ 
βέρνηση και Κυβερνητικά Όργανα» (Α’ 137). 

5. Τις διατάξεις του άρθρου 2 (παρ. Ια) του Ν.Δ/τος 183/1986 
«Έγκριση τροποποιήσεων σχεδίων πόλεων και καθορισμός όρων και 
περιορισμών δόμησης από τους Νομάρχες (Α’ 70). 

6. Την υπ’ αριθ. Γ4δ/15883/1903/8.2.1988 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (Β' 142). 

7. Την υπ’ αριθ. 310/1987 γνωμοδότηση του Δημοτικού Συμβου¬ 
λίου Ναυπάκτου. 

8. Την υπ’ αριθ. 408/1989 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος, αποφασίζουμε: 

1. Εγκρίνεται η τροποποίηση του εγκεκριμένου ρυμοτομικού σχεδίου 
του Δήμου Ναπάκτου (Ν. Αιτ/νίας) που έχει χαρακτηριστεί ως παραδο¬ 
σιακός οικισμός με την υπ’ αριθ. 23101/1258/15.9.1978 απόφαση 
του Υπ. Δημ. Έργων (Β’ 788) με α) τη μετατόπιση ρυμοτομικών και 
οικοδομικών γραμμών στα υπ’ αριθ. 61, 62, 64, 64α, 67 και 68 οικο¬ 
δομικά τετράγωνα, β) την έγκριση οδών εντός του υπ’ αριθ. 62 οικοδο¬ 
μικού τετραγώνου και τη δημιουργία τριών οικοδ. τετραγώνων, γ) την 
ενοποίηση των υπ’ αριθ. 65 και 67 οικοδομικών τετραγώνων, όπως οι 
ρυθμίσεις αυτές φαίνονται στο σχετικό πρωτότυπο διάγραμμα σε κλί¬ 
μακα 1:1000 που θεωρήθηκε από τον Προϊστάμενο της Δ/νσης Τοπο¬ 
γραφικών Εφαρμογών με την υπ’ αριθ. 72779/1989 πράξη του. Ακρι¬ 
βές αντίγραφο του διαγράμματος αυτού θα είναι αναρτημένο στη Δ/νση 
Τοπογραφικών Εφαρμογών τμήμα Αρχείου Σχεδίων για είκοσι (20) 
τουλάχιστον ημέρες από τη δημοσίευση της παρούσας απόφασης στην 
Εφημερίδα της Κυβερνήσεως. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Νοεμβρίου 1989 

Ο ΥΠΟΥΡΓΟΣ 

ΚΩΣΤΑΣ I. ΛΙΑΣΚΑΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 72752/5565 (6) 

Χαρακτηρισμός ως διατηρητέου του κτιρίου που βρίσκεται στην γωνία 

των οδών Αιόλου και Αλκυόνης του Δήμου Παλαιού Φαλήρου (Ν. 

Αττικής) και καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (ΦΕΚ 210/Α/85) όπως τροποποι¬ 
ήθηκε με τις διατάξεις του Ν. 1772/1988 «τροποποίηση διατάξεων 
του Ν. 1577/1985 «Γενικός Οικοδομικός Κανονισμός» και άλλες σχε¬ 
τικές διατάξεις» (ΦΕΚ 91/Α/88). 

2. Τις διατάξεις της υπ’ αριθ. 15883/1903/8.2.88 κοινής απόφα¬ 
σης του Τπουργού Προεδρίας της Κυβερνήσεως και του Αναπληρωτή 
Υπουργού Περιβάλλοντος, Χωροταξίας και Δημοσίων Έργων (ΦΕΚ 
142/Β/88), 

3. Την από 14.3.1989 αιτιολογική έκθεση της Δ/νσης Πολεοδομι- 
κού Σχεδιασμού, Τμήμα Παραδοσιακών Οικισμών. 

4. Τις από 12.4.1989 αντιρρήσεις των ενδιαφερομένων Δημητρίου 
Λέρτα, Ανδρέα Λέρτα, Καλλιόπης Κογκετσίδου για το χαρακτηρισμό 
ως διατηρητέου του παρακάτω κτιρίου. 

5. Την από 28.9.1989 εισήγηση της Δ/νσης Πολεοδομικού Σχεδια- 
σμού Τμήμα Παραδοσιακών Οικισμών, επί των αντιρρήσεων των ενδια¬ 
φερομένων, αποφασίζουμε: 

1. Χαρακτηρίζεται ως διατηρητέο το τριώροφο κτίριο που βρίσκεται 
εντός του εγκεκριμένου ρυμοτομικού σχεδίου του Δήμου Π. Φαλήρου 
(Ν. Αττικής) στη γωνία των οδών Αιόλου και Αλκυόνης αριθμός 98 φε- 
ρόμενο ως ιδιοκτησία Δημητρίου Λέρτα, Ανδρέα Λέρτα, Καλλιόπης Κο¬ 
γκετσίδου όπως φαίνεται στο σχετικό πρωτότυπο τοπογραφικό διά¬ 
γραμμα σε κλίμακα 1:500 που θεωρήθηκε από τον Προϊστάμενο της Δ/ 
νσης Τοπογραφικών Εφαρμογών με την υπ’ αριθ. 72752/1989 πράξη 
του. Ακριβές αντίγραφο του διαγράμματος αυτού θα είναι αναρτημένο 
στη Δ/νση Τοπογραφικών Εφαρμογών, Τμήμα Αρχείου και Σχεδίων 
του Υπουργείου Περιβάλλοντος, Χωροταξίας και Δημοσίων Έργων επί 
είκοσι (20) τουλάχιστον ημέρες από τη δημοσίευση της παρούσας από¬ 
φασης στην Εφημερίδα της Κυβερνήσεως. 

2. Στο χαραχρηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. Τα εξωτερικά αρχιτεκτονικά και μορφο- 
λογικά στοιχεία των μεταγενέστερων προσθηκών που αλλοιώνουν το 
αρχικό κτίριο πρέπει να προσαρμοσθούν προς τα εξωτερικά αρχιτεκτο¬ 
νικά και μορφολογικά στοιχεία του αρχικού κτιρίου μετά από έγκριση 
της Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

3. Επιτρέπεται η επισκευή, ο εκσυγχρονισμός των εγκαταστάσεων η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς, εφόσον δεν αλλοιώνεται ο αρχιτε¬ 
κτονικός χαρακτήρας του διατηρητέου κτιρίου. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για τη χρήση των 
χώρων του κτιρίου. 

5. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιρίου και στον περιβάλλοντα χώρο του, καθώς και 
για την τοποθέτηση επιγραφών απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Νοεμβρίου 1989 

Ο ΥΠΟΥΡΓΟΣ 

ΚΩΣΤΑΣ I. ΛΙΑΣΚΑΣ 

- 4 — - 

Αριθ. 72778/5594 

Τροποποίηση του ρυμοτομικού σχεδίου Αθηνών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 70 του Ν.Δ/τος της 17.7.1923 
«Περί σχεδίων πόλεων κ.λπ.» (Α 228) όπως μεταγενέστερα τροποποιή¬ 


θηκαν και συμπληρώθηκαν. 

2. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας Οικισμού και Περιβάλλοντος» (Α 
57). 

3. Τις διατάξεις του υπ’ αριθ. 842/1980 Π.Δ/τος «Περί απλουστεύ- 
σεως της διαδικασίας κατά την έκδοσιν διοικητικών τινών πράξεων 
ατομικού χαρακτήρας κλπ» (Α 208). 

4. Τις διατάξεις της παρ. 1 εδ. ιδ του άρθρου 23 του Ν. 1558/1985 
«Κυβέρνηση και Κυβερνητικά Όργανα» (Α 137). 

5. Τις διατάξεις του άρθρου 2 παρ. α του Ν.Δ/τος 183/1986 
«Έγκριση τροποπιήαεων σχεδίων πόλεων και καθορισμός όρων και πε¬ 
ριορισμών δόμησης από τους Νομάρχες» (Α 70). 

6. Την υπ’ αριθ. Γ4δ/15883/1903/8.2.1988 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (Β’ 142). 

7. Την υπ’ αριθ. 1356/1987 γνωμοδότηση του Δημοτικού Συμβου¬ 
λίου του Δήμου Αθηναίων. 

8. Την υπ’ αριθ. 243/1989 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος, αποφασίζουμε: 

1. Εγκρίνεται η τροποποίηση του εγκεκριμένου ρυμοτομικού σχεδίου 
του Δήμου Αθηναίων (Ν. Αττικής) στο τμήμα της πόλης που έχει χαρα¬ 
κτηριστεί ως παραδοσιακό με το από 21.9.1979 Π. Δ/γμα «Περί χα¬ 
ρακτηρισμού ως παραδοσιακού τμήματος της πόλεως των Αθηνών 
(Ιστορικό Κέντρο)» (Δ' ,567) και ειδικότερα με το χαρακτηρισμό ως πε¬ 
ζοδρόμου των οδών Χατζηκώστα και Καλογήρου Σαμουήλ, όπως φαί¬ 
νεται στο σχετικό πρωτότυπο διάγραμμα σε κλίμακα 1:500 που θεωρή¬ 
θηκε από τον Προϊστάμενο της Δ/νσης Τοπογραφίκών Εφαρμογών με 
την υπ’ αριθ. 72778/1989 πράξη του. Ακριβές αντίγραφο του δια¬ 
γράμματος αυτού θα είναι αναρτημένο για 20 τουλάχιστον ημέρες από 
τη δημοσίευση της παρούσας απόφασης στην Εφημερίδα της Κυβερνή¬ 
σεως στο Τμήμα Αρχείου Σχεδίου της Δ/νσης Τοπογραφικών Εφαρμο¬ 
γών του Υπουργείου Περιβάλλοντος, Χωροταξίας και Δημοσίων Έρ¬ 
γων οδός Πουλίου και Αμαλιάδος 17 για να λάβουν γνώση οι ενδιαφε¬ 
ρόμενοι. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Νοεμβρίου 1989 

Ο ΥΠΟΥΡΓΟΣ 

ΚΩΣΤΑΣ I. ΛΙΑΣΚΑΣ 
-■+ —. 

Αριθ. 72747/5560 (8) 

Χαρακτηρισμός ως διατηρητέου του κτιρίου που βρίσκεται στον παρα¬ 
δοσιακό οικισμό Καρίταινα του Νομού Αρκαδίας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις (Α’ 91). 

2. Τις διατάξεις του άρθρου 23 εδ. ιδ του Ν. 1558/85 «Κυβέρνηση 
και Κυβερνητικά Όργανα» (Α’ 137). 

3. Τις διατάξεις της υπ’ αριθ. Γ4δ 15883/1903/8.2.1988 κοινής 
απόφασης του Υπουργού Προεδρίας της Κυβερνήσεως και του Αναπλη¬ 
ρωτή Υπουργού Περιβάλλοντος, Χωροτοιξίας και Δημοσίων Έργων (Β’ 
142). 

4. Την από 25.4.1989 αιτιολογική έκθεση της Δ/νσης Πολεοδομι- 
κού Σχεδιασμού, Τμήμα Παραδοσιακών Οικισμών. 

5. Την από 2.6.1989 (αριθ. πρώτ. 46011/5415) σύμφωνη γνώμη 

των ενδιαφερομένων, αποφασίζουμε: " 

1. Χαρακτηρίζεται ως διατηρητέο το κτίριο που βρίσκεται στον πα- 
* > ραδοσιακό οικισμό Καρίταινα του Νομού Αρκαδίας, φέρόμενο ως ιδιο¬ 
κτησία Κων/νου Ασημακόπουλου όπως φαίνεται με μαύρη διαγράμ¬ 
μιση στο σχετικό πρωτότυπο διάγραμμα σε κλίμακα 1:100 που θεωρή¬ 
θηκε από τον Προϊστάμενο της Δ/νσης Τοπογραφικών Εφαρμογών με 
την υπ’ αριθ. 72747/1989 πράξη του. Ακριβές αντίγραφο του δια¬ 
γράμματος αυτού θα είναι αναρτημένο επι 20 τουλάχιστον ημέρες στο 
τμήμα Αρχείου Σχεδίων της Δ/νσης Τοπογραφικών Εφαρμογών του 
Υπουργείου Περιβάλλοντος, Χωροταξίας και Δημοσίων Έργων, οδός 

Πουλιού και Αμαλιάδος 17, από την επομένη της δημοσίευσης της από¬ 
φασης αυτής στην Εφημερίδα της Κυβερνήσεως. 

2. Στο χαρακτηριζόμενο ως διατηρητέο κτίριο επιτρέπεται η επι¬ 
σκευή και αποκατάσταση στην αρχική του μορφή χωρίς αφαίρεση, αλ¬ 
λοίωση ή καταστροφή των αρχιτεκτονικών στοιχείων του. 

3. Επιτρέπεται επίσης η στατική ενίσχυση και η εσωτερική διαρρύθ¬ 
μιση για λόγους λειτουργικούς υπό τον όρο ότι δεν αλλοιώνεται η στα¬ 
τική δομή και ο αρχιτεκτονικός του χαρακτήρας. 

4. Οποιαδήποτε προσθήκη στο διατηρητέο κτίριο εγκρίνεται από την 
αρμόδια Δ/νση Πολεοδομικού Σχεδιασμού - Τμήμα Παραδοσιακών Οι¬ 
κισμών του ΥΠΕΧΩΔΕ. 

5. Δεν επιτρέπεται η τοποθέτηση φωτεινών επιγραφών ή διαφημή- 
σεων στο κτίριο. Επιτρέπονται μόνο μικρές επιγραφές στην όψη του κτι¬ 
ρίου που υποδηλώνουν τη χρήση του. 

6. Για οποιαδήποτε επέμβαση στο εξωτερικό, ή εσωτερικό ή στον πε¬ 
ριβάλλοντα χώρο του κτιρίου καθώς και για την τοποθέτηση επιγρα¬ 
φών, απαιτείται η έγκριση της Επιτροπής Πολεοδομικού και Αρχιτε¬ 
κτονικού Ελέγχου (ΕΠΑΕ). 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 8 Νοεμβρίου 1989 

Ο ΥΠΟΥΡΓΟΣ 

ΚΟΣΤΑΣ I. ΛΙΑΣΚΑΣ 
-♦- 

Αριθ. 72753/5566 (9) 

Χαρακτηρισμός ως διατηρητέου του κτιρίου που βρίσκεται στον οικισμό 
Κατωχωρίου του Νομού Μαγνησίας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «Γενικός Οικοδομικός Κανονισμός» και άλλες σχε¬ 
τικές διατάξεις (Α'91). 

2. Τις διατάξεις της υπ’ αριθ. Γ4δ 15883/1903/8.2.1988 κοινής 
απόφασης του Υπουργού Προεδρίας της Κυβερνήσεως και του Αναπλη¬ 
ρωτή Υπουργού Περιβάλλοντος Χωροταξίας και Δημοσίων Έργων (Β' 
142). 

3. Την από 5.6.1989 αιτιολογική έκθεση της Δ/νσης Πολεοδομικού 
Σχεδιασμού Τμήμα Παραδοσιακών Οικισμών. 

4. Την από 12.6.1989 σύμφωνη γνώμη του Σεραφείμ Κλημόπου- 
λου για τον χαρακτηρισμό ως διατηρητέου του παρακάτω κτιρίου, απο¬ 
φασίζουμε: 

1. Χαρακτηρίζεται ως διατηρητέο το κτίριο που βρίσκεται στον οικι¬ 
σμό Κατωχωρίου του Νομού Μαγνησίου; φερόμενο ως ιδιοκτησία Σερα¬ 
φείμ Κλημόπουλου, όπως φαίνεται με μαύρη διαγράμμιση στο σχετικό 
πρωτότυπο τοπογραφικό διάγραμμα σε κλίμακα 1:200. Ακριβές αντί- 
γραφο του διοιγράμματος αυτού θα είναι θεωρημένο από τον Προϊστά¬ 
μενο της Διεύθυνσης Τοπογραφικών Εφαρμογών με την 72753/1989 
πράξη του θα είναι οιναρτημένο για είκοσι (20) μέρες τουλάχιστον στο 
Τμήμα Αρχείου Σχεδίων της Διεύθυνσης Τοπογραφικών Εφαρμογών 
του Υπουργείου Περιβάλλοντος Χωροταξίας και ΔημοσϊωνΈργων από 
τη δημοσίευση της απόφασης αυτής στην Εφημερίδα της Κυβερνήσεως 
για να λάβουν γνώση οι ενδιαφερόμενοι. 

2. Στο χαρακτηριζόμενο ως διατηρητέο κτίριο απαγορεύεται κάθε 
αλλοίωση ή καταστροφή των αρχιτεκτονικών στοιχείων των όψεων. 

3. Επιτρέπεται η επισκευή του κτιρίου, ο εκσυγχρονισμός των εγκα¬ 
ταστάσεων και η εσωτερική διαρρύθμιση για λειτουργικούς λόγους εφό¬ 
σον δεν αλλοιώνεται ο αρχιτεκτονικός χαρακτήρας του. 

4. Επιβάλλεται η επανακατασκευή στην κυρία όψη ξύλινου εξώστη 
με στέγαστρο και στύλους καθώς και η αντικατάσταση της επικάλυψης 
της στέγης με πλάκες Πηλίου. 

5. Απαγορεύεται η τοποθέτηση επιγραφών ή διαφημίσεων στο χαρα¬ 
κτηριζόμενο ως διατηρητέο κτίριο. 

6. Για οποιαδήποτε οικοδομική εργασία στο εσωτερικό και εξωτερικό 
του κτιρίου απαιτείται η έγκριση της Επιτροπής Πολεοδομικού και Αρ¬ 
χιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Νοεμβρίου 1989 

Ο ΥΠΟΥΡΓΟΣ 

ΚΩΣΤΑΣ I. ΛΙΑΣΚΑΣ 
-♦- 

Αριθ. 72776/5592 (10) 

Τροποποίηση του ρυμοτομικού σχεδίου Πειραιώς στην περιοχή Καατέλ- 

λας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 70 του Ν. Δ/τοςτης 17.7.1923 
«περί σχεδίων πόλεων κ.λπ.» (α' 228) όπως μεταγενέστερα τροποποιή¬ 
θηκαν και συμπληρώθηκαν. 

2. Τις διατάξεις των άρθρων 2,3 και 7 του Ν. 1032/1980 «περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

3. Τις διατάξεις του υπ’ αριθμ. 842/1980 Π. Δ/τος «περί απλου- 
στεύσεως της διαδικασίας κατά την έκδοσιν διοικητικών τινών πράξεων 
ατομικού χαρακτήρος κ.λπ. (Α' 208). 

4. Τις διατάξεις του εδαφ. ιδ της παρ. 1 του άρθρου 23 του Ν. 1588/ 
1985 «Κυβέρνηση και Κυβερνητικά"Οργανα» (Α 137). 

5. Τις διατάξεις του άρθρου 2 παργρ. α του Ν. Δ/τος 183/1986 
«Έγκριση τροποποιήσεων σχεδίων πόλεων και καθορισμός όρων και 
περιορισμών δόμησης από τους νομάρχες (Α 70). 

6. Την υπ’ αριθμ. Γ4δ/15883/1903/8.2.1988 κοινή απόφαση 
του Υπουργού Προεδρίας της Κυβερνήσεως και του Αναπληρωτή 
Υπουργού Περιβάλλοντος, Χωροταξίας και ΔημοσϊωνΈργων (Β’ 142). 

7. Το υπ’ αριθμ. οικ. 39980/4029/27.4.88 έγγραφο της Δ/νσης 
Παραδοσιακών Οικισμών και Περιβάλλοντος (Γ 7) προς τον Δήμο Πει¬ 
ραιώς για τήρηση της νόμιμης διαδικασίας και ότι η προθεσμία του άρ¬ 
θρου 30 παράγρ. 3 του Π.Δ/τος 76/85 «Κωδικοποίηση σε ενιαίο κεί¬ 
μενο νόμου» (Α 27) πέρασε άπρακτη. 

8. Την υπ’ αριθμ. 137/συν. 12/1988 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος, αποφασί¬ 
ζουμε: 

1. Εγκρίνεται η τροποποίηση του εγκεκριμένου ρυμοτομικού σχεδίου 
Πειραιά στην περιοχή της Καατέλλας στο τμήμα της πόλης που έχει χα- 
ρακτηρισθεί ως παραδοσιακό με το από 27.7.1982 Π. Δ/γμα (Δ’ 410) 
και συγκεκριμένα στο Ο.Τ. που περικλείεται από τις οδούς Β. Παύλου 
(Λ. Φαλήρου), Κριεζή, Φιλίππου και Φειδίου και στην συμβολή των 
οδών Λεωφόρου Φαλήρου (Βασ. Παύλου) και Κριεζή με την κατάργηση 
της απότμησης όπως φαίνεται στο σχετικό τοπογραφικό διάγραμμα σε 
κλίμακα 1:500 που θεωρήθηκε από τον Προϊστάμενο της Δ/νσης Το¬ 
πογραφικών Εφαρμογών με την αριθ. 72776/1989 πράξη του. Ακρι¬ 
βές αντίγραφο του διαγράμματος αυτού θα είναι αναρτημένο επί 2θ 
ημέρες τουλάχιστον από τη δημοσίευση της απόφασης αυτής στην Εφη¬ 
μερίδα της Κυβερνήσεως στο τμήμα Αρχείου Σχεδίων της Δ/νσης Το- 
πογραφικών Εφαρμογών του Υπουργείου Περιβάλλοντος, Χωροταξίας 
και Δημοσίων Έργων, Πουλίου και Αμαλιάδος 17 για να λάβουν 
γνώση οι ενδιαφερόμενοι. 

2. Η ισχύς της παρούσας απόφασης αρχίζει από τη δημοσίευσή του 
στην Εφημερίδα της Κυβερνήσεως. 

Αθήνα, 8 Νοεμβρίου 1989 

Ο ΥΠΟΥΡΓΟΣ 

ΚΩΣΤΑΣ I. ΛΙΑΣΚΑΣ 
-♦- 

Αριθ. 72751/5564 (11) 

Χαρακτηρισμός ως διατηρητέου του κτιρίου που βρίσκεται επί της οδού 

Καπλανών 3,3Α στην Αθήνα και καθορισμός ειδικών όρων και πε¬ 
ριορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντες υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α 210/1985), όπως 1 τροποποιή¬ 
θηκε με τις διατάξεις του ν. 1772/1988 «τροποποίηση διατάξεων ν. 
1577/1985 «Γενικός Οικοδομικός Κανονισμός» και-άλλες σχετικές 

διατάξεις «Α' 91/1988. 

2. Τις διατάξεις της υπ’ αρ. 15883/1903/8.2.88 κοινής απόφααης 
του Υπουργού Προεδρίας της Κυβερνήσεως και του Αναπληρωτή 
Υπουργού Περιβάλλοντος, Χωροταξίας και Δημοσίων Έργων (Β' 
142). 

3. Την από 5.5.1989 αιτιολογική έκθεση της Δ/νσης Πολεοδομικού 
Σχεδιασμού Τμήμα Παραδοσιακών Οικισμών. 

4. Την παρέλευση της προθεσμίας που ορίζεται από τις διατάξεις του 
άρθρου 4 παρ. 2 του Ν. 1577/1985 (Α' 210) χωρίς να περιέλθουν 
στην Δ/νση Πολεοδομικού Σχεδιασμού αντιρρήσεις του ενδιαφερομένου 
αποφασίζουμε: 

1) Χαρακτηρίζεται ως διατηρητέο το κτίριο που βρίσκεται εντός του 
ρυμοτομικού σχεδίου του Δήμου Αθηναίων επί της οδού Καπλανών 3, 
3Α φερόμενο ως ιδιοκτησία της Ελεήμονος Εταιρείας Αθηνών (Γηροκο¬ 
μείο) όπως φαίνεται με μπλε διαγράμμιση στο σχετικό πρωτότυπο διά¬ 
γραμμα σε κλίμακα 1:1000. που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την υπ’ αρ. 72751/1989 
πράξη του. Ακριβές αντίγραφο του διαγράμματος αυτού θα είναι αναρ- 
τημένο στη Δ/νση Τοπογραφικών Εφαρμογών Τμήμα Αρχείου Σχε¬ 
δίων του Υπουργείου Περιβάλλοντος, Χωροταξίας και Δημοσίων Έρ¬ 
γων επί είκοσι (20) τουλάχιστον ημέρες από την επόμενη της δημοσιεύ- 
σεως της παρούσας απόφασης στην Εφημερίδα της Κυβερνήσεως. 

2) Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση αλλοίωση ή καταστροφή των επί μέους αρχιτεκτονικών και 
διακοσμητικών στοιχείων του. 

3) Επιτρέπεται η επισκευή, ο εκσυγχρονισμός των εγκαταστάσεων η 
στατική ενίσχυση και η εσωτερική διαρρύθμιση του κτιρίου που χαρα¬ 
κτηρίζεται ως διατηρητέο εφόσον δεν αλλοιώνεται ο γενικός αρχιτεκτο¬ 
νικός χαρακτήρας του κτιρίου και δεν θίγονται τα διατηρητέα στοιχεία 
του. 

4) Αίτηση για προσθήκη στο διατηρητέο κτίριο αποστέλλεται από την 
Πολεοδομική Υπηρεσία στην αρμόδια Υπηρεσία του ΥΠΕΧΩΔΕ με 
γνώμη της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ) για ειδική ρύθμιση σύμφωνα με τις διατάξεις της παρ. 2 του 
αρ. 4 του ν. 1577/1985 «περί ΓΌΚ» εφόσον παραβλάπτεται το διατη¬ 
ρητέο κτίριο. 

5) Δεν επιτρέπεται η τοποθέτηση φωτεινών επιγραφών και διαφημί¬ 
σεων στο Χαρακτηριζόμενο ως διατηρητέο κτίριο. 

Επιτρέπεται μόνο η τοποθέτηση επιγραφών περιορισμένων διαστά¬ 
σεων που πληροφορούν για τυχόν χρήση των χώρων του κτιρίου. 

6) Για οποιαδήποτε οικοδομική εργασία στο εξωτερικό και εσωτε¬ 
ρικό του διατηρητέου κτιρίου καθώς και για την τοποθέτηση επιγραφών 
απαιτείται η έγκριση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ). 

7) Η ισχύς της παρούσας απόφασης αρχίζει από τη δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Νοεμβρίου 1989 

Ο ΥΠΟΥΡΓΟΣ 

ΚΩΣΤΑΣ I. ΛΙΑΣΚΑΣ 
-+- 

Αριθ. 72775/5591 (12) 

Τροποποίηση του ρυμοτομικού σχεδίου Πειραιά (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 70 του Ν.Δ/τος της 17.7.1923 
περί σχεδίων πόλεων κ.λπ. (Α'228 όπως μεταγενέστερα τροποποιήθη¬ 
καν και συμπληρώθηκαν. 

2. Τις διατάξεις των άρθρων 2,3 και 7 του Ν. 1032/1980 «περί συ- 
στάσεως Υπουργείου Χωροταξίας, Οικισμού και Περιβάλλοντος» 
(Α'57). 

3. Τις διατάξεις του υπ’ αριθμ. 842/1980 Π.Δ/τος «περί απλου- 
στεύσεως της διαδικασίας κατά την έκδοσιν διοικητικών τινών πράξεων 
ατομικού χαρακτήρος κ.λ.π. (Α' 208). 

4. Τις διατάξεις της παρ. 1 του άρθρου 23 του Ν. 1558/1985 «Κυ¬ 
βέρνηση και Κυβερνητικά Όργανα» (Α 137). 

5; Τις διατάξεις του άρθρου 9 (παρ. α) του Π.Δ/τος 183/1986 
«Έγκριση τροποποιήσεων σχεδίων πόλεων και καθορισμός όρων και 
περιορισμών από τους Νομάρχες, (Α'70). 


6. Την υπ’ αριθμ. Γ4Δ/15883/1903/8.3.1988 κοινή απόφαση 
του Υπουργού Προεδρίας της Κυβερνήσεως και του Αναπληρωτή 
Υπουργού Περιβάλλοντος, Χωροταξίας και Δημοσίων Έργων (Β'142). 

7. Την υπ' αριθμ. 480/88 γνωμοδότηση του δημοτικού συμβουλίου 
Πειραιά. 

8. Την υπ’ αριθ. 406/89 γνωμοδότηση του Κεντρικού Συμβουλίου 
Χωροταξίας Οικισμού και Περιβάλλοντος, αποφασίζουμε: 

1. Εγκρίνεται η τροποποίηση του εγκεκριμένου ρυμοτομικού σχεδίου 
Δήμου Πειραιώς και ειδικότερα, στο Ο.Τ. που περικλείεται από τις 
οδούς 

Παπαστράτου Μαυρομιχάλη - Δραγατσανίου - Ασκληπιού με την 
έγκριση εντός αυτού οδού (προέκταση οδού Γραβιάς) και τη δημιουργία 
δύο οικοδομικών τετραγώνων όπως φαίνεται με κόκκινη γραμμή στο 
σχετικό πρωτότυπο διάγραμμα σε κλίμακα 1:500 που θεωρήθηκε από 
τον Προϊστάμενο της Δ/νσης Τοπογραφικών Εφαρμογών, με την υπ’ 
αριθμ. 72775/1989 πράξη του. 

Ακριβές αντίγραφο του διαγράμματος αυτού θα είναι αναρτημένο 
στην Δ/νση Τοπογραφικών Εφαρμογών, Τμήμα Αρχείου Σχεδίων για 
είκοσι (20) τουλάχιστον ημέρες από τη δημοσίευση της παρούσας από¬ 
φασης στην Εφημερίδα της Κυβερνήσεως. 

Η ισχύς της παρούσης απόφασης αρχίζει από τη δημοσίευσή της στην 
Εφημερίφα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Νοεμβρίου 1989 
Ο ΥΠΟΥΡΓΟΣ 

ΚΩΣΤΑΣ I. ΛΙΑΣΚΑΣ 
-φ- 

Αριθ. 34887/446 (13) 

Τροποποίηση του ρυμοτομικού σχεδίου Αθήνας στο Ο.Τ. 49 της περιο¬ 
χής 47 με μείωση της απότμησης στην συμβολή των οδών Ραυτο- 

πούλου και Σουλιωτών. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του από 17.7:1923 Ν. Δ/τος όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 

70. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθμ. 1018/71 Ν.Δ/γμα 
(ΦΕΚ 220/Α') και με την παρ. 3 του άρθρου 34 του Ν. 1577/85 
(ΦΕΚ 210/Α). 

3. Τις διατάξεις του υπ’ αριθμ. 183/1986 Π.Δ/τος (ΦΕΚ 70/Α) 
και ειδικότερα το άρθρο 1 παρ. Ια. 

4. Την υπ’ αριθμ. 823/89 απόφαση του Δημοτικού Συμβουλίου 
Αθηναίων. 

5. Την υπ’ αριθμ. 13/1989 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος, Νομαρχίας Αθηνών της 23ης συνε¬ 
δρίασης στις 6.10.89, αποφασίζουμε: 

1. Εγκρίνεται η τροποποίηση του ρυμοτομικού σχεδίου Αθήνας στο 
Ο.Τ. 49 της περιοχής 47 με μείωση της απότμησης στην συμβολή των 
οδών Ραυτοπούλου και Σουλιωτών όπως φαίνεται στο διάγραμμα 
1:500 που συνοδεύει την απόφαση. 

2. Ακριβές αντίγραφο του ανωτέρω διαγράμματος θεωρημένο από 
τον υπεύθυνο του Γραφείου Τροποποιήσεων της Δ/νσης Πολεοδομίας 
Αθηνών θα είναι ανηρτημένο επί είκοσι (20) ημέρες από την δημοσίευση 
της απόφασης στην Εφημερίδα της Κυβερνήσεως, στο Γραφείο Τροπο¬ 
ποιήσεων της Δ/νσης Πολεοδομίας Αθηνών οδός Μενάνδρου αρ. 6 για 
να λάβουν γνώση οι ενδιαφερόμενοι. 

Η ισχύς της απόφασης αρχίζει από την ημεομηνία δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Οκτωβρίου 1989 

Ο Νομάρχης 
ΝΙΚΗΤΑΣ Γ. ΚΩΒΑΙΟΣ 

Αριθ. 34955/442 (14) 

Αναστολή για έξι (6) μήνες χορήγησης οικοδομικών αδειών σε τμήμα 

του Ο.Τ. 17 Ν. Χαλκηδόνας Αττικής επί των οδών Κύπρου, Δωδε- 

κανήσου, Παλιολόγου και Μακρυγιάννη. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του από 17.7.1923 Ν. Δ/τος όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 8 παρ. 1 
και 85Α. 

2. Τις διατάξεις του Α.Ν. 314/1968 (ΦΕΚ 47/Α) όπως μεταγενέ¬ 
στερα τροποποιήθηκαν και συμπληρώθηκαν με το υπ’ αριθμ. 1018/71 
Ν.Δ/γμα (ΦΕΚ 220/Α') και με την παρ. 3 του άρθρου 34 του Ν. 
1577/85 (ΦΕΚ 210/Α). 

3. Τις διατάξεις του υπ’ αριθμ. 183/1986 Π.Δ/τος (ΦΕΚ 70/Α) 
και ειδικότερα το άρθρο 1 παρ. 1γ. 

4. Την απόφαση του Δημ. Συμβουλίου Ν. Χαλκηδόνας αρ. 112/89, 
αποφασίζουμε: 

1. Αναστέλλεται για έξι (6) μήνες η χορήγηση οικοδομικών αδειών 
σε τμήμα του Ο.Τ. 17 του εγκεκριμένου σχεδίου Ν. Χαλκηδόνας Αττι¬ 
κής επί των οδών Κύπρου Δωδεκανήσου, Παλιολόγου και Μακρυ- 
γιάννη, που σημειώνεται με κοινή γραμμή στο διάγραμμα 1:1000 που 
συνοδεύει την απόφαση. 

2. Ακριβές αντίγραφο του ανωτέρω διαγράμματος θεωρημένο από 
τον υπεύθυνο του Γραφείου Τροποποιήσεων της Δ/νσης Πολεοδομίας 
Αθηνών θα είναι ανηρτημένο επί είκοσι (20) ημέρες από την δημοσίευση 
της απόφασης στην Εφημερίδα της Κυβερνήσεως, στο Γραφείο Τροπο¬ 
ποιήσεων της Δ/νσης Πολεοδομίας Αθηνών οδός Μενάνδρου αρ. 6 για 
να λάβουν γνώση οι ενδιαφερόμενοι. 

3. Η ισχύς της απόφασης αρχίζει από την ημερομηνία δημοσίευσή 
της στην Εφημερίδα της Κυβερνήσεως 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Οκτωβρίου 1989 
Ο Νομάρχης 

ΝΙΚΗΤΑΣ Γ. ΚΩΒΑΙΟΣ 

-♦- 

Αρ:θ. 28688/358 (15) 

Αναστολή για έξι (6) μήνες χορήγησης οικοδομικών αδειών σε τμήμα 
των Ο.Τ. 22 και 13 του εγκεκριμένου σχεδίου Γαλατσίου Αττικής. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του από 17.7.1923 Ν. Δ/τος όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 8 και 
85 Α. 

2. Τις διατάξεις του Α.Ν. 314/7968 (ΦΕΚ 47/Α) όπως μεταγενέ¬ 
στερα τροποποιήθηκαν και συμπληρώθηκαν με το υπ’ αριθμ. 1018/71 
Ν.Δ/γμα (ΦΕΚ 220/Α') και με την παρ. 3 του άρθρου 34 του Ν. 
1577/85 (ΦΕΚ 210/Α). 

3. Τις διατάξεις του υπ’ αριθμ. 183/1986 Π.Δ/τος (ΦΕΚ 70/Α) 
και ειδικότερα τα άρθρα 1 παρ. 1(γ). 

4. Την υπ’ αριθ. 188/1989 απόφαση του Δημ. Συμβουλίου Γαλα¬ 
τσίου, αποφασίζουμε: 

1. Αναστέλλεται η χορήγηση οικοδομικών αδειών για 6 μήνες σε 
τμήματα των Ο.Τ. 22 και 13 του ρυμοτομικού σχεδίου Δήμου Γαλα¬ 
τσίου που σημειώνεται με κυανούν περίγραμμα 1:500 και που συνο¬ 
δεύει την απόφαση: 

2. Ακριβές αντίγραφο του ανωτέρω διαγράμματος θεωρημένο από 
τον υπεύθυνο του Γραφείου Τροποποιήσεων της Δ/νσης Πολεοδομίας 
Αθηνών θα είναι ανηρτημένο επί είκοσι (20) ημέρες από την δημοσίευση 
της απόφασης στην Εφημερίδα της Κυβερνήσεως, στο Γραφείο Τροπο¬ 
ποιήσεων της Δ/νσης Πολεοδομίας Αθηνών οδός Μενάνδρου αρ. 6 για 
να λάβουν γνώση οι ενδιαφερόμενοι. 

3. Η ισχύς της απόφασης αρχίζει από την ημερομηνία δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Οκτωβρίου 1989 
Ο Νομάρχης 

ΝΙΚΗΤΑΣ Γ. ΚΩΒΑΙΟΣ 


Αριθ. 32901/413 (16) 

Αναστολή για έξι (6) μήνες έκδοσης οικοδομικών αδειών στο Ο.Τ. 37 

μεταξύ των οδών Ελ. Βενιζέλου Πρωτοπαπαδάκη Κυπαρισσίας 

Ανοίξεως και Ζήρας του εγκεκριμένου σχεδίου Γαλατσίου Αττικής. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του από 17.7.1923 Ν. Δ/τος όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 8 παρ. 1 
και 85Α. 

2. Τις διατάξεις του Α.Ν. 314/1968 (ΦΕΚ 47/Α) όπως μεταγενέ¬ 
στερα τροποποιήθηκαν και συμπληρώθηκαν με το υπ’ αριθμ. 1018/71 
Ν.Δ/γμα (ΦΕΚ 220/Α') και με την παρ. 3 του άρθρου 34 του Ν. 
1577/85 (ΦΕΚ 210/Α). 

3. Τις διατάξεις του υπ’ αριθμ. 183/1986 Π.Δ/τος (ΦΕΚ 70/Α) 
και ειδικότερα το άρθρο 1 παρ. 1(γ). 

4. Την απόφαση του Δημ. Συμβουλίου Γαλατσίου αρ. 207/1989, 
αποφασίζουμε: 

1. Αναστέλλεται για έξι (6) μήνες η χορήγηση οικοδομικών αδειών 
σε τμήμα του Ο.Τ. 37 του εγκεκριμένου σχεδίου Δήμου Γ αλατσίου Ατ¬ 
τικής μεταξύ των οδών Ελ. Βενιζέλου - Πρωτοπαπαδάκη - Κυπαρισίας 
- Ανοίξεως - Ζήρας και σημειώνεται με κυανή γραμμή στο διά¬ 
γραμμα 1:2.000 από που συνοδεύει την απόφαση: 

2. Αντίγραφο του ανωτέρω διαγράμματος θεωρημένο από τον υπεύ¬ 
θυνο του Γραφείου Τροποποιήσεων της Δ/νσης Πολεοδομίας Αθηνών 
θα είναι ανηρτημένο επί είκοσι (20) ημέρες από την δημοσίευση της 
απόφασης στην Εφημερίδα της Κυβερνήσεως, στο Γραφείο Τροποποιή¬ 
σεων της Δ/νσης Πολεοδομίας Αθηνών οδός Μενάνδρου αρ. 6 για να 
λάβουν γνώοη οι ενδιαφερόμενοι. 

3. Η ισχύς της απόφασης αρχίζει από την ημερομηνία δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Οκτωβρίου 1989 
Ο Νομάρχης 

ΝΙΚΗΤΑΣ Γ. ΚΩΒΑΙΟΣ 

-♦— 

Αριθ. 30181/Π-864 (17) 

Παράταση αναστολής έκδοσης οικοδομικών αδειών κτιρίων επαγγελ¬ 
ματικής στέγης για 1 (ένα) μήνα στο Δ.Ν. Ψυχικού Αν. Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Το Ν. 4599/86 περί σχέσεων Κράτους - Πολίτη κ.λπ. 

2. Τις διατάξεις του από 17.7.1923 Ν. Δ/τος όπως μεταγενέστερα 
τροποποιήθηκαν και ειδικότερα τα άρθρα 8 παρ. 2 και 85Α. 

3. Τις διατάξεις του υπ’ αριθμ. 183 Π.Δ/τος ΦΕΚ 70Α. 

4. Την υπ’ αριθμ. 42/10.7.89 απόφαση Δημ. Συμβουλίου Δ.Ν. Ψυ¬ 
χικού. 

5. Την υπ’ αριθμ. 19583/Π-598/21.7.89 απόφασή μας που δημο- 
σιεϋθηκε στο ΦΕΚ 473/7-8/89 τεύχος Δ. 

6. Το υπ’ αριθμ. 30181/Π-864/8.11.89 έγγραφο του Δήμου Ν. 
Ψυχικού. 

7. Τις διατάξεις του άρθρου 37 του Ν. 3200/55. 

8. Το γεγονός ότι έχει δημοσιευθεί το Γ ενικό Πολεοδομικό Σχέδιο 
Δήμου Ν. Ψυχικού και η μελέτη αναθεώρησης δεν έχει ολοκληρωθεί 
πλην όμως βρίσκεται στη φάση ολοκλήρωσης, αποφασίζουμε: 

Την παράταση αναστολής έκδοσης οικοδομικών αδειών για ένα μήνα 
στα Διοικητικά όρια Δήμου Ν. Ψυχικού για κτίρια που αφορούν επαγ¬ 
γελματική χρήση. Από την αναστολή εξαιρούνται οι ιδιοκτησίες, όπως 
υφίστανται κατά την ημερομηνία δημοσίευσης της παρούσης απόφασης 
που έχουν πρόσωπο στο βασικό οδικό δίκτυο όπως καθορίζονται με το 
Π.Δ. 414/80 (ΦΕΚ 113Α). 

Επίσης εξαιρούνται άδειες που έχουν υποβληθεί στην Υπηρεσία μέχρι 
την ημερομηνία έναρξης ισχύος της υπ’ αριθμ. 1084/Π-577/1.6.87 
απόφαση Νομάρχη και ένα πλήρες σύμφωνα με το Π.Δ. από 8.9.83 
(περί τρόπου έκδοσης αδειών). 

Η παρούσα ισχύει από την κοινοποίηση στους ενδιαφερομένους. 

Η παρούσα να θημοσιευθεϊ στην Εφημερίδα της Κυβερνήσεως. 

Αγία Παρασκευή, 8 Νοεμβρίου 1989 

Ο Νομάρχης 
ΧΡ. ΓΟΤΛΑΣ 

-φ- 

Αριθ. 439744/2086 (18) 

Αναστολή χορήγησης οικ. αδειών στην περιοχή του εγκ. ρυμ. σχεδίου 

και της τουριστικής ζώνης του Δήμου Βουλιαγμένης Πειραιά. 

Ο ΝΟΜΑΡΧΗΣ ΠΕΙΡΑΙΑ 
Έχοντες υπόψη: 

1. Το Ν.Δ/γμα της 17.7/16.8.1-23 και ειδικώτερατο άρθ. 8παρ. 
2 όπως συμπληρώθηκε με το άρθ. 1 του Ν. 551/77. 

2. Την παρ. 13 του άρθ. 8 του Ν. 1512/85 (ΦΕΚ.4Α/85). 

3. Το Π.Δ/γμα 183/9.5.86 (ΦΕΚ.70Α/86). 

4. Την με αρ. 2916/89 απόφαση του Σ.τ.Ε. με την οποία ακυρώνε¬ 
ται η με αρ. 434704/26.8.87 απόφαση Νομάρχη Πειραιά «περί τρο¬ 
ποποίησης όρων και περιορισμών δόμησης του εγκ. ρυμ. σχεδίου και 
της τουριστικής ζώνης του Δήμου Βουλιαγμένης», (ΦΕΚ 82 7Δ/ 
28.8.87). 

5. Το με αρ. Πρ. 4923/31.10.89 έγγραφο του Δήμου Βουλιαγμέ¬ 
νης. 

6. Την με αρ. 107/89 (αρ. Πρ. 5020/7.11.89) απόφαση του Δή¬ 
μου Βουλιαγμένης. 

7: Το γεγονός επιτακτικής ανάγκης άμεσης προστασίας του περι¬ 
βάλλοντος δια της επιβολής όρων δόμησης οι οποίοι θα στοχεύουν στην 
διατήρηση της φυσιογνωμίας της περιοχής από αυξημένες πυκνότητες 
δόμησης, αποφασίζουμε: 

Εγκρίνεται η αναστολή χορήγησης οικ. αδειών στην περιοχή του εγκ. 
ρυμ. σχεδίου και της τουριστικής ζώνης του Δήμου Βουλιαγμένης για 
χρονικό διάστημα τριών (3) μηνών. 

Από την αναστολή εξαιρούνται οι ακόλουθες εργασίες: 

1. Επισκευές χωρίς προσαύξηση του όγκου. 

2. Εργασίες για την ασφάλεια των οικοδομών και άρση κινδύνου. 

3. Κατεδαφίσεις οικοδομών. 

4. Περιτοιχίσεις. 

δ.Άδειες ή αναθ/σεις που εμπίπτουν στο άρθ. 14τουΝ. 1577/85. 

Η ισχύς της απόφασης αυτής αρχίζει από την δημοσίευση της στην 
Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 7 Νοεμβρίου 1989 

Ο Νομάρχης 

Κ. ΓΚΛΕΤΣΟΣ 

-♦- 

ΑΝΑΚΟΙΝΩΣΕΙΣ 

(19) 

Ειδοποίηση της γενομένης παρακαταθέσεως προσωρινής αποζημιώ- 
σεως λόγω προσκυρώσεως οικοπεδικής εκτάσεως, κειμένης εν 
Εδέσση και επί των οδών Πάροδος Δράμας αριθ. 7. 

Δια της υπ’ αριθμ. 14.462/30.10.1989 πράξεως καταθέσεως 
γραμματίου αυατάσεως παρακαταθήκης του συμβολαιογράφου Εδέσ¬ 
σης Αντωνίου Ιακώβου Ραγκούση, η Μαριάνθη σύζ. Ευαγγέλου Γρηγο- 
ριάδου, το γένος Κόρου και Κωνσταντίας Κρουσοβίτου, κάτοικος Εδέσ¬ 
σης, κατέθεσεν εις τον ανωτέρω συμβολαιογράφον το υπ’ αριθμ. 
13886/26.10.1989 γραμμάτων συστάσεως παρακαταθήκης του εν 
Εδέσση υποκαταστήματος Ταμείου Παρακαταθηκών και Δανείων εκ 
δραχμών 752.700 υπέρ του Χαραλάμπους Σόφτση του Ευαγγέλου, 
κατοίκου Εδέσσης φερομένου ως δικαιούχου αποζημιώσεως λόγω προ¬ 
σκυρώσεως δυνάμει της υπ’ αριθμ. 5/1984 Πράξεως τακτοποιήσεως 
και αναλογισμού αποζημιώσεως της Δ.Τ. Υπηρεσιών Ν. Πέλλης, κυ- 
ρωθείσης δυνάμει της υπ’ αριθμ. 3489/1985 αποφάσεως του Νο¬ 
μάρχη Πέλλης του υπό τα στοιχεία εν τω διαγράμματι 18 - 17 - ξ - 0 - 
0 - 18 εν τη πράξει τμήματος οικοπέδου εκτάσεως 29,50μ2, της προ¬ 
σωρινής τιμής αποζημιώσεως καθορισθείσης δυνάμει της υπ’ αριθμ. 
79/1988 αποφάσεως του Μονομελούς Πρωτοδικείου Εδέσσης εις 
δραχμάς 17000 κατά μέτρον τετραγωνικόν. 

Έδεσσα, 1 Νοεμβρίου 1989 

Ο Πληρεξούσιος Δικηγόρος 
ΧΡΙΣΤΟΔΟΥΛΟΣ Ν. ΔΟΥΛΓΕΡΙΔΗΣ 

-♦-- 

ΔΙΟ ΡΘΩΣΕΙΣ ΣΦΑΛΜΑ ΤΩΝ 

( 20 ) 

Στην 6649/172/89 απόφαση του Νομάρχη Ανατ. Αττικής που δη- 
μοσιεύθηκε στο ΦΕΚ 671/26.10.89 (τ. Δ') διορθώνεται το εσφαλμένο 
«Κολοκοτρώνη» στο ορθό «Κοκκινάκη». 

(Από τη Νομαρχία Ανατ. Αττικής) 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ <3Η 

λειτουργούν καθημερινά από 8.00’ έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρϊου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


% · 

Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 

Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 
α) Για το Τεύχος Α' 

Δρχ. 

7.000 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

β) » » » Β' 

» 

10.000 

» 

500 

γ) » » » Γ' 

» 

4.000 

» 

200 

δ) » » » Δ' 

» 

10.000 

» 

500 

ε) » » » Αναπτυξιακών Πράξεων 

» 

8.000 

» 

400 

στ) » » » Ν.Π.Δ.Δ. 

» 

4.000 

» 

200 

ζ) » » » ΠΑΡΑΡΤΗΜΑ 

» 

2.000 

» 

100 

η) » » » Δελτ. Εμπ.& Βιομ. Ιδ. 

» 

5.000 

» 

250 

θ) » » » Αν. Ειδικού Δικαστηρίου 

» 

1.000 

» 

50 

ι) » » » Α.Ε. & Ε.Π.Ε. 

» 

20.000 

» 

1.000 

ια) Για όλα τα Τεύχη 

» 

45.000 

» 

2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















